
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 541 

_ ΐ9 | ου λί ου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων έκτασης 144 μ2 
για την κατασκευή του Πύργου αριθ. ΛΛ 107/Α για 
την είσοδο της υφιστάμενης Γ.Μ. 150 «V «Λάρυ- 
μνα-Λαμία» στο νέο Υ/Σ 150 Κν/20 «V Καμένων 

Βούρλων, νομού Φθιώτιδας. 1 

Χαρακτηρισμός ως διατηρητέων δύο (2) κτιρίων που 
βρίσκονται εντός του οικισμού Βάμου (τέως κοινό¬ 
τητας Βάμου) του Δήμου Βάμου (Ν. Χανίων) και κα¬ 
θορισμός ειδικών όρων και περιορισμών δόμησης 


αυτών. 2 

Κήρυξη ως αναδασωτέας εκτάσεως -10,780 στρεμμά¬ 
των - στη θέση «Νεκροταφείο» του Δήμου Γλυκών 
Νερών του Νομού Αττικής. 3 


ΑΠΟΦΑΣΕΙΣ 

Αριθ. 1062254/4246 πε/0010 (1) 


Αναγκαστική απαλλοτρίωση ακινήτων έκτασης 144 μ2 για 
την κατασκευή του Πύργου αριθ. ΛΛ 107/Α για την εί¬ 
σοδο της υφιστάμενης Γ.Μ. 150 «V «Λάρυμνα-Λαμία» 
στο νέο Υ/Σ 150 Κν/20 Κν Καμένων Βούρλων, νομού 
Φθιώτιδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περί της αρμοδιότητος των νομαρχών 
προς κήρυξιν αναγκαστικών τινων απαλλοτριώσεων, ό¬ 
πως ισχύουν. 

2. Τις διατάξεις της παραγρ. 2 του άρθρου 4 του νόμου 
1468/1950 «περί ιδρύσεως Δημοσίας Επιχειρήσεως Ηλε¬ 
κτρισμού», όπως έχει τροποποιηθεί και συμπληρωθεί με¬ 
ταγενέστερα, με τον Α.Ν. 1672/1951, που κυρώθηκε με το 
νόμο 2113/1952. 

3. Τις διατάξεις του άρθρου 9 του α.ν. 1566/1950 «περί 
κυρώσεως της μετά του οίκου «ΕΒΑ50Ο» συναφθείσης 
την 20ήν Ιουλίου 1950 συμβάσεως κ.λ.π.». όπως έχουν κυ¬ 


ρωθεί, τροποποιηθεί και συμπληρωθεί με το νόμο 
1633/1951 και το β.δ. 28/1951 σε συνδυασμό με το 
π.δ.27/1996 «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπττυξης». 

4. Το υπ.αριθ. 67032/19-2-98 έγγραφο του ΥΠΕΧΩΔΕ 
σύμφωνα με το οποίο δεν απαιτείται έγκριση περιβαλλο¬ 
ντικών όρων. 

5. Την απόφαση του Διοικητικού Συμβουλίου της Δημο¬ 
σίας Επιχειρήσεως Ηλεκτρισμού με αριθ. (κ.342) 116 που 
ελήφθη κατά την αριθ. 15/29-7-97 , Συνεδρίασή του, 

6. Την 1090930/1667/0006Β/31-7-98 (ΦΕΚ 857/12-8- 
1998 τ.Β) κοινή απόφαση του Πρωθυπουργού και του Υ¬ 
πουργού Οικονομικών, σχετικά με ανάθεση αρμοδιοτή¬ 
των στον Υφυπουργό Οικονομικών Γ. Δρύ, αποφασίζου¬ 
με: 

Κηρύσσουμε: 

Την αναγκαστική απαλλοτρίωση, έκτασης συνολικού 
εμβαδού 144 μ2 μετά συστατικά και παραρτήματάτης, α- 
ποτελούμενη από ένα (1) τετράγωνο τεμάχιο εδάφους για 
την εγκατάσταση του Πύργου αριθ. ΛΛ 107/Α για την εί¬ 
σοδο της υφιστάμενης Γ.Μ. 150 ΚΝ «Λάρυμνα-Λαμία». 

Ο υπόψη πύργος θα ανεγερθεί στη χ.θ. 60+150. 

Η έκταση που απαλλοτριώνεται εικονίζεται στο αριθ. 
38962/28-3-96 κτηματολογικό διάγραμμα - πίνακα. 

Η έκταση η οποία απαλλοτριώνεται βρίσκεται στην κτη¬ 
ματική περιοχή της Κοινότητας Καινούργιου Επαρχίας 
Λοκρίδος, νομού Φθιώτιδας. 

Όλα τα παραπάνω κτηματολογικά στοιχεία έχει συντά- 
ξει η Διεύθυνση Μελετών Κατασκευών Εργων Μεταφο¬ 
ράς/Τομέας Μελετών Γραμμών Μεταφοράς της ΔΕΗ και 
έχει θεωρήσει ο αρμόδιος Διευθυντής Ηλεκτροπαραγω¬ 
γής του Υπουργείου Ανάπτυξης. 

Στην έκταση που απαλλοτριώνεται προβάλλουν δικαιώ¬ 
ματα κυριότηττας οι Αλέξανδρος και Φούλα Μητρούσια.. 

Η απαλλοτρίωση κηρύσσεται υπέρ της Δημόσιας Επι¬ 
χείρησης Ηλεκτρισμού και με δαπάνη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1999 

Ο ΥΦΥΠΟΥΡΓΟΣ 

Γ. ΔΡΥΣ 





4966 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΤΕΤΑΡΤΟ) 


Αριθ. 15767/3485 (2) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του οικισμού Βάμου (τέως κοινότητας 

Βάμου) του Δήμου Βάμου (Ν. Χανίων) και καθορισμός 

ειδικών όρων και περιορισμών δόμησης αυτών. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Οργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 4.5.1998 αιτιολογική έκθεση της διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Τις από 7.7.1998 αντιρρήσεις του ενδιαφερομένου 
Παπαδάκη Αρτέμη (Αρ. πρωτ. ΥΠΕΧΩΔΕ 
18994/6086/7.7.1998). 

7. Τις από 28.1.1999 παρατηρήσεις στις αντιρρήσεις 
του ενδιαφερομένου της Διεύθυνσης Πολεοδομικού Σχε- 
διασμού - τμήμα Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα δύο (2) κτίρια (κτίριο 
Α διόροφο και κτίριο Β ισόγειο) που βρίσκονται εντός οι¬ 


κισμού Βάμου, του Δήμου Βάμου (Ν. Χανίων), φερόμενα 
ως ιδιοκτησία Παπαδάκη Αρτέμη, όπως φαίνονται με μαύ¬ 
ρη σκιαγράφηση στο σχετικό πρωτότυπο διάγραμμα σε 
κλίμακα 1:5000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 15767/1999 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Διατηρητέα χαρακτηρίζονται τα αρχικά κτίρια Α και Β 
καθώς και η αυλόθυρα που βρίσκεται στο μανδρότοιχο σε 
επαφή με το κτίριο Β. 

3. Στο εσωτερικό και εξωτερικό των χαρακτηριζομένων 
ως διατηρητέων κτιρίων απαγορεύεται κάθε αφαίρεση, 
αλλοίωση ή καταστροφή των επί μέρους αρχιτεκτονικών 
και μορφολογικών στοιχείων τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων η ενίσχυση ή η αντικατάσταση του φέροντα 
οργανισμού, στο εσωτερικό των διατηρητέων κτιρίων, κα¬ 
θώς και επεμβάσεις για λόγους λειτουργικούς εφόσον 
δεν αλλοιώνεται ο αρχιτεκτονικός χαρακτήρας και η εσω¬ 
τερική τους διαρρύθμιση. 

5. Στο κτίριο Α επιβάλλεται η απομάκρυνση των μεταγε¬ 
νεστέρων τοποθετημένων οριζοντίων και καθέτων ως φε- 
ρόντων στοιχείων (κορμοί δένδρων) κάτω από τον εξώστη 
οπλισμένου σκυροδέματος στην πίσω όψη του κτιρίου. 

Στο κτίριο Β επιτρέπεται η προσθήκη καθ’ ύψος α' ορό¬ 
φου επιφάνειας 20 τ.μ. όπως φαίνεται στα δύο (2) σχετικά 
πρωτότυπα διαγράμματα (όψεις, κατόψεις) σε κλίμακα 
1:50 που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 15767/1999 πράξη του 
και που αντίτυπά τους σε φωτοσμίκρυνση δημοσιεύονται 
με την παρούσα απόφαση. 

6. Για κάθε επέμβαση στο εξωτερικό ή εσωτερικό των 
διατηρητέων κτιρίων, καθώς και στον περιβάλλοντα χώρο 
αυτών, απαιτείται η έκδοση αδείας, ύστερα από τη σύμ¬ 
φωνη γνώμη της αρμόδιας Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

7. Δεν επιτρέπεται η τοποθέτηση φωτεινών επιγραφών 
στα χαρακτηρισμένα ως διατηρητέα κτίρια. 

8. Επιτρέπεται η μετατροπή της χρήσης των διατηρητέ¬ 
ων κτιρίων Α και Β σε ξενώνες. 

9. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Ιουνίου 1999 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ.2255 


( 3 ) 


ημίΌ. 

Κήρυξη ως αναδασωτέας εκτάσεως -10,780 στρεμμάτων 
- στη θέση «Νεκροταφείο» του Δήμου Γλυκών Νερωνι 
του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 


Έχοντας υπόψη: , 

1 Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2 Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας κ.λ.π». 

3. Τις διατάξεις της παρ. 3 του άρθρου 117 του Συνταγ- 

μ 'ϊτϊςΐιατάξε^του Ν. 998/79 «Περί προστασίαςτων Δα¬ 
σών και των Δασικών εν γένει εκτάσεων της Χωράς» και ει¬ 
δικότερα: 

α) Του άρθρου 41 παρ. 1 

β) Του άρθρου 38 παρ. 1 

5. Τις διαταγές του Υπουργείου Γεωργιας: 

αί 160417/1180/8-7-80 «Περί οδηγιών για τις αναδασω¬ 


τέες εκτάσεις», 
β) 182447/3049/24-9-1980 

6. Την αριθ. 3292/7-5-1999 πρόταση του Δασαρχείου 
Πεντέλης σχετικά με την κήρυξη ως αναδασωτέας, της α- 


ναφερομένης στο θέμα εκτάσεως, αποφασίζουμε 
Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού δέκα στρεμμάτων και επτακοσίων ογδόντα χι¬ 
λιοστών του στρέμματος (10,780), στη θέση «Νεκροτα¬ 
φείο» περιφερείας Δήμου Γλυκών Νερών, Ν. Αττικής, με 
σκοπό τη διατήρησητου χαρακτήρατης δασικής έκτασης 
και την επαναδημιουργία της δασικής βλάστησης η ο¬ 
ποία, αποτελούμενη από πεύκα, πουρνάρια και σχινα, κα¬ 
ταστράφηκε με παράνομη ρίψη μπάζων κατά τους μήνες 
Ιανουάριο-Φεβρουάριο 1998. 

Η ανωτέρω έκταση προσδιορίζεται από τα στοιχεία. Α- 
Β-Γ-Δ-Ε-Ζ-Α όπως φαίνονται στο συνημμένο διάγραμμα 
το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Με δημόσια δασική έκταση 

Δυτικά: Με δημόσια δασική έκταση 

Βόρεια: Με δημόσια δασική έκταση 

Νότια: Με δημόσια δασική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 29 Ιουνίου 1999 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



